Document ID: /roh_data/filtered/fineweb-2-filterrobots_roh.jsonl.gz/10165

Sur GeoGR vesan ins a tgi chin terren tutga e quant gronda che la parcella è. Mintga persuna ha il dretg da pretender infurmaziuns davart differentas datas da basa per in bain immobigliar, e quai senza restricziuns e senza stuair cumprovar in interess. Ils chantuns ston però garantir che las datas possian vegnir consultadas mo per in tschert bain immobigliar e ch'ils sistems d'infurmaziun sajan protegids cunter consultaziuns da seria.
Uschia èsi actualmain limità sin tschintg consultaziuns per di ed utilisader. Il Cussegl grond ha la fin d'avust dentant decidì unanimamain d'auzar per persunas privatas il dumber da damondas singulas davart bains immobigliars.
A partir da l'entschatta 2022
Persunas che sa registreschan sin GeoGR pon ussa consultar 50 giadas al di il portal. Senza registraziun è laccess limità a diesch dumondas al di. Il motiv principal per quella midada è ina reducziun concreta da la birocrazia.